open-index/open-wikipedia-markdown huggingface dataset:
வரிக் கழுதைப்புலி

**வரிக் கழுதைப்புலி** (*striped hyena, கையீனா கையீனா*) என்பது வட ஆப்பிரிக்கா, கிழக்கு ஆசியா, மத்திய கிழக்கு நாடுகள், காகசஸ், மத்திய ஆசியா, இந்திய துணைக் கண்டம் ஆகிய பகுதிகளில் காணப்படும் ஒரு விலங்காகும்.  இது வேகமாக அழிந்து வரக்கூடிய இனமாக பன்னாட்டு இயற்கைப் பாதுகாப்பு சங்கத்தினால் வகைப்படுத்தப்பட்டுள்ளது. உலக அளவில் பரந்து காணப்படும் இவ்வகை விலங்குகள் தற்செயலாகவோ, வேண்டுமென்றோ தொடர் துன்புறுத்துதலுக்கு ஆளாகின்றன. மேலும், இதன் அடுத்தடுத்த தலைமுறைகளில் 10 சதவிகித விலங்குகள் தொடர்ச்சியான அழிவாய்ப்பை நோக்கி சென்றுகொண்டுள்ளது எனத்தெரிய வருகிறது.

பொதுவாக இவ்வகை கழுதைப்புலிகள் உருவத்தில் மிகச் சிறிதாகக் காணப்பட்டாலும், பேரினங்கள் இழந்த சில பாலூட்டியின் குணங்களை பழமை மாறாமல் அப்படியே கொண்டுள்ளது. மிகச்சிறிய தலையைக் கொண்ட இவைகள் ஒவ்வொன்றும் உணவுக்காக தனித்தனியே விலங்குகளை வேட்டையாடும் குணத்தை கொண்டிருக்கும். மிக அரிதான நிகழ்வுகளிலேயே மனிதர்கள் மீது இதன் தாக்குதல் இருக்கும். கோடிட்ட கழுதைப்புலி என்பது ஒரு இணையுடனே வாழும் விலங்காகும். ஆண் மற்றும் பெண் கழுதைப்புலிகள் தங்கள் குட்டிகளை வளர்ப்பதில் ஒன்றுக்கொன்று உதவிக்கொள்கின்றன. கோடிட்ட கழுதைப்புலிகள் பொதுவாக முழுமையான இருட்டில் மட்டுமே தன்னை வெளிப்படுத்திக்கொள்ளும். சூரிய உதயத்திற்கு முன்பு மீண்டும் அதன் குகைக்குள் சென்று விடும். பொதுவாக இறந்த அல்லது சாகும் தருவாயிலுள்ள விலங்குகளையே உணவாகக் கொண்டாலும் மிகப்பெரிய விலங்குகளுடனான போட்டியில் தனித்தே போராடும்.

மத்திய கிழக்கு மற்றும் ஆசிய நாடுகளின் உட்புறங்களிலும் கோடிட்ட கழுதைப்புலிகள் முக்கியத்துவம் வாய்ந்ததாக உள்ளது. சில பகுதிகளில், இவற்றின் குரல் மற்றும் உடல் பாகங்களைப் பற்றி பல மாயாஜால கதைகள் உலாவுகின்றன.

மேலும் இவ்விலங்கினைப் பற்றி "செபுஉவா" அல்லது "சிவோவா" என எபிரெய விவிலியத்தில் குறிப்புகள் காணப்படுகிறது,  இருப்பினும் ஆங்கில மொழிபெயர்ப்பு செய்யப்பட்ட பைபிள்களில் இக்குறிப்புகள் காணப்படவில்லை. பண்டைய கிரேக்கர்கள் இதை  "க்ளானோஸ்" மற்றும் "இனா- ஹைனா" என்று குறிப்பிடுவது தெரிய வருகிறது. மேலும் அனத்தோலியா பகுதியின் ஏஜீயான் கடற்பிரதேசங்களிலும் இதைப் பற்றிய தகவல்கள் அறிய வருகின்றன.

## மேற்கோள்கள்

பகுப்பு:இந்தியப் பாலூட்டிகள்
தாமிர(II) புரோமைடு

**தாமிர(II) புரோமைடு** (*Copper(II) bromide*) என்பது CuBr2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புகைப்படச் செயலாக்கத்தில் ஓர் அதிகப்படுத்தியாகவும் கரிமத் தொகுப்பு வினைகளில் ஒரு புரோமினேற்றும் முகவராகவும் இச்சேர்மம் பயன்படுத்தப்படுகிறது. 
ஐதரசன் புரோமைடு தாமிர இறக்கக் குழாயுடன் வினைபுரிந்து அத்தளத்திலேயே உருவாகும் தாமிர புரோமைடு ஆவியை ஊடகமாகப் பயன்படுத்தும்  வகையான தாமிர ஆவி சீரொளியிலும் தாமிர(II) புரோமைடு பயன்படுத்தப்படுகிறது. மஞ்சள் அல்லது பச்சைநிற ஒளியை உற்பத்தி செய்யும் இவ்வுப்பு தோல் மருத்துவத்தில் பயன்படுத்தப்படுகிறது. 
## தயாரிப்பு
காப்பர் ஆக்சைடுடன் ஐதரோபுரோமிக் அமிலம் வினைபுரிவதால் தாமிர(II) புரோமைடு உருவாகிறது . 
:CuO + 2HBr → CuBr2 + H2O.
## தூய்மையாக்கல்
நீரிலிருந்து மறு படிகமாக்கல் முறையில் தாமிர(II) புரோமைடு தூய்மையாக்கப்படுகிறது. எஞ்சியிருக்கும் தாமிரபுரோமைடை வடிகட்டி வெற்றிடத்தில் செறிவூட்டப்படுகிறது. பின்னர் இவ்விளைபொருள் பாசுபரசு பென்டாக்சைடைப் பயன்படுத்தி நீர் நீக்கம் செய்யப்படுகிறது. 
## மூலக்கூற்று மற்றும் படிகக் கட்டமைப்பு
திண்மநிலையில் சமதள CuBr4 அலகுகள் எதிர் திசையில் இணைக்கப்பட்டு உருவாகும் சங்கிலிகளுடன் பல்லுருவக் கட்டமைப்பைக் கொண்டுள்ளது. ஒற்றை சரிவச்சுக் கட்டமைப்பும், a = 714 பைக்கோமீட்டர், b = 346  பைக்கோமீட்டர்  c = 718  பைக்கோமீட்டர்  e ß = 121° 15' என்ற அளபுரு மாறிலிகளுடன் கூடிய C2/எம் இடக்குழுவும் இக்கட்டமைப்பில் உள்ளன. வாயு நிலையின் உயர் வெப்பநிலையில் CuBr2  இன் ஒற்றை அலகுகள் காணப்படுகின்றன.     
## வினைகள்
குளோரோஃபார்ம் எத்தில் அசிட்டேட்டில் இருக்கும் தாமிர(II) புரோமைடு கீட்டோன்களுடன் வினைபுரிந்து ஆல்பா-புரோமோ கீட்டோன்களை உருவாக்குகிறது. இவ்விளை பொருளில் இருந்து வழிப்பெறுதி சேர்மங்களை நேரடியாகத் தயாரிக்க முடியும். ஆல்பா-புரோமோ கீட்டோன்களைத் தயாரிப்பதில் இப்பலவகைப்பட்ட தயாரிப்பு முறை ஒரு நேரடியான தயாரிப்பு முறை எனவும் மிகச்சிறந்த தெரிவு முறை எனவும் கருதப்படுகிறது. 
என் – பென்டைல் கிளைகோசைடுகளை இருபுரோமினேற்றம் செய்ய CuBr2/LiBr வினைப்பொருள் இணை பயன்படுகிறது. இதன் மூலம் என்–பென்டைல் கிளைக்கோசைடுகளை ஆலோனியம் பிணைப்பு வினையின்போது கிளைகோசில் ஏற்பிகளாக செயல்பட வைக்க இயலும். இதனால் மூலக்கூற்று புரோமினுடன் நேரடி வினைக்கு தடையேற்படுத்தும் ஆல்கீனைல் சர்க்கரைகளிலிருந்து அதிக அளவு டைபுரோமைடுகளைத் தயாரிக்கலாம். 
## பயன்கள்
தாமிர(II) புரோமைடு  சீரொளி உற்பத்தி செய்யும் துடிப்புள்ள மஞ்சள் மற்றும் பச்சை ஒளி தொல் புண்களுக்கு அளிக்கப்படும் சிகிச்சையில் பயன்படுத்தப்படுகிறதுதோலைப் புத்தாக்கம் செய்யும் சிகிச்சையிலும் தாமிர(II) புரோமைடு பயன்பாடு பயனுள்ளதாக இருக்கிறது.. பரவலாக புகைப்படத் தொழிலில் இச்சேர்மத்தின் கரைசல்  பயன்படுத்தப்படுகிறது. ஒர் ஈரமுணரும் வேதிப்பொருளாக ஈரம் காட்டி அட்டைகளில் தாமிர(II) புரோமைடைப் பயன்படுத்தவும் பரிந்துரைக்கப்படுகிறது.

## முற்காப்பு
தாமிர(II) புரோமைடை விழுங்க நேரிட்டால் ஆபத்தாகும். மைய நரம்பு மண்டலம், மூளை, கண்கள், கல்லீரல், சிறுநீரகம் போன்றவை இதனால் பாதிக்கப்படும். தோல், கண்கள் மற்றும் சுவாச உறுப்புகளில் எரிச்சலை உண்டாக்கும். 
## மேற்கோள்கள்

பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:தாமிரம்(II) சேர்மங்கள்
பகுப்பு:புரோமின் சேர்மங்கள்
மாப்பிள்ளை (2011 திரைப்படம்)

***மாப்பிள்ளை*** 2011 இல் வெளிவந்த தமிழ் காதல், நகைச்சுவை திரைப்படம். இப்படத்தை இயக்கியவர் சுராஜ். இப்படத்தில் தனுஷ் மருமகனாகவும், மனிஷா கொய்ராலா மாமியாராகவும் மற்றும் ஹன்சிகா மோட்வானி மகளாகவும் நடித்துள்ளனர். இந்தத் திரைப்படம் 1989 ஆம் ஆண்டு வெளியான அதே பெயருடைய படத்தின் மறுவுருவாக்கம் ஆகும். சன் பிக்சர்ஸ் விநியோகித்தது, இது ஏப்ரல் 8, 2011 இல் வெளியிடப்பட்டது. இப்படம் வெற்றிகரமாக திரையரங்குகளில் ஓடியது.

## கதை
சரவணன் (தனுஷ் (நடிகர்)) அனைவருக்கும் நல்லது செய்யும் மென்மையான குணம் கொண்டவன். அவனை அவ்வூரிலுள்ள அனைவரும் விரும்புகின்றனர். அப் பகுதியில் வசிக்கும் சின்னா (விவேக்) நடிகை நமீதாவின் தீவீர ரசிகன். இவ்விருவரும் காயத்ரியை (ஹன்சிகா மோட்வானி), விரும்புகின்றனர்.  காயத்ரி, தொழிலதிபர் ராஜேஸ்வரியின் (மனிஷா கொய்ராலா மகள். சின்னா பலமுறை முயன்றும் காயத்ரியுடன் நெருக்கமாகப் பழக முடியவில்லை. இதற்கிடையில் காயத்ரி, தன்னை ஒரு விபத்தில் இருந்து காப்பாற்றிய சரவண்ன் மீது காதல் கொள்கிறாள். இதையறிந்த ராஜேஸ்வரி இருவருக்கும் திருமணம் செய்து வைக்கிறாள்.
ஏனெனில் தனக்கு அடங்கி, தான் சொல்லும் வேலைகளைச் செய்ய ஒரு மருமகன் வேண்டும் என நினைத்ததே காரணமாகும். பின்னர் சரவணனுடைய பின்னணி அறிந்து அதிர்ச்சியடைகிறாள். சரவணன் ஒரு முரடன் என்பதை அறிந்து மகளிடமிருந்து பிரிக்க நினைக்கிறாள். அவனைத் தடுப்பதற்காக செய்யும் வேலைகளை 
எல்லாம் சரவணன் எளிதில் சமாளிக்கிறான். இறுதியில் சரவணன் ராஜேஸ்வரி தனது பெற்றோரை (பட்டிமன்றம் ராஜா மற்றும் ஸ்ரீரஞ்சனி]]) அவமதித்ததை அறிகிறான். அதனால் கோபமடைந்து ராஜேஸ்வரியை பழி வாங்குவதற்காக சில ஏற்பாடுகளை ராஜேஸ்வரியின் சோதிடர் (மனோபாலா) மூலம் செய்கிறான். பின்னர் நடக்கும் சம்பவங்கள் கதையின் முடிவாகிறது.

## நடிப்பு

* தனுஷ் (நடிகர்) - சரவணன் 
* ஹன்சிகா மோட்வானி - காயத்ரி 
* மனிஷா கொய்ராலா - ராஜேஸ்வரி 
* விவேக் - சின்னா / ஜேம்ஸ் பாண்டியன் / யூத் 
* பட்டிமன்றம் ராஜா - சரவணனின் தந்தை 
* ஸ்ரீரஞ்சனி - சரவணனின் தாய் 
* மருத்துவர் சர்மிளா - சரவணனின் சகோதரி 
* ஆஷிஷ் வித்யார்த்தி - தேவராஜ் 
* சத்யன் (தமிழ் நடிகர்) - சின்னாவின் நண்பன் 
* மனோபாலா - ராஜேஸ்வரியின் சோதிடர் 
* சிட்டி பாபு - ராஜேஸ்வரியின் காரியதரிசி 
* மதன் பாப் -  ராஜேஸ்வரியின் உதவியாளர். 
* தியாகு - சின்னாவின் உதவியாளர் 
* தண்டபாணி (நடிகர்) - தொழிலதிபர் 
* வையாபுரி (நடிகர்)
* ஆர்யன் 
* பாபா பாஸ்கர் ( "ஒன்னு ரெண்டு" பாடலில் சிறப்புத் தோற்றம்) 

## வரவேற்பு
இத் திரைப்படம் "மாயாஜால்" திரையரங்கில் ஒரு நாளில் 33 காட்சிகளாக திரையிடப்பட்டு அந்த வார இறுதியில் 15.35 இலட்சம் ரூபாய் வசூலை ஈட்டியது. சென்னையில் இத் திரைப்படம் வெளிவந்து முதல் மூன்று வார வருவாய் ரூபாய் 4.12 கோடியாகும்.
மேலும் இணைய தளங்களிலும் இப் படம் வரவேற்பை பெற்றுள்ளது.

## இசை
இப் படத்திற்கு இசை அமைத்தவர் மணிசர்மா. இசை வெளியீட்டு விழா மார்ச்சு 11, 2011இல் காமராஜர் அரங்கத்தில் நடைபெற்றது. ஜெயம் ரவி மற்றும்  பரத் சிறப்பு விருந்தினராக கலந்து கொண்டனர். இது சன் தொலைக்காட்சியில் மார்ச்சு 27, 2011இல் ஒளிபரப்பப்பட்டது. "சோனி மியூசிக் இந்தியா" இதை சந்தைப்படுத்தியது. 

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:2011 தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:தனுஷ் நடித்துள்ள திரைப்படங்கள்
பகுப்பு:மனோபாலா நடித்த திரைப்படங்கள்
மாடக்கல்

**மாடக்கல்** (*Madakkal*) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், தளி ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும். இந்த ஊரானது மாடக்கல் ஊராட்சிக்கு உட்பட்டது.

## மக்கள் வகைப்பாடு
இவ்வூரானது மாவட்டத் தலைநகரான கிருஷ்ணகிரியில் இருந்து 72 கி.மீ. தொலைவிலும், தளியில் இருந்து 21 கி.மீ. தொலைவிலும், மாநிலத் தலைநகரான சென்னையில் இருந்து 339 கி.மீ. தொலைவிலும் உள்ளது.  2011 ஆண்டு மக்கள் கணக்கெடுப்பின்படி இக்கிராமத்தில் 1175 வீடுகள் உள்ளன. கிராமத்தின் மொத்த மக்கள் தொகையானது 5383 ஆகும். இதில் ஆண்கள் எண்ணிக்கை 2819 (52.4 %), பெண்களின் எண்ணிக்கை 2564 (47.6 %) என உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
வி. ஏ. செல்லப்பா

**வி. ஏ. செல்லப்பா** பழம்பெரும் தமிழ்த் திரைப்பட நடிகர் ஆவார். இவர், 1930 - 1960 கால கட்டத்தில் தமிழ்த் திரைப்படங்களில் நடித்தார்.

## நடித்த திரைப்படங்கள்
# திரௌபதி வஸ்திராபகரணம் ‎(1934)
# கோவலன் (1934)
# ஹரிச்சந்திரா (1935)
# குலேபகாவலி  ‎(1935)
# லலிதாங்கி ‎(1935)
# வசந்தசேனா (1936)
# தர்மபத்தினி (1936) ‎
# தட்சயக்ஞம் ‎(1938) ‎
# மதுரை வீரன் (1939)
# பக்த குமணன் ‎ ‎(1939)
# தமிழ்த் தாய் (1940)
# கிருஷ்ணகுமார் ‎(1941)
# தமிழறியும் பெருமாள் (1942) 
# காரைக்கால் அம்மையார் (1943) - கடவுள் சிவன் கதைப்பாத்திரம்
# ஆரவல்லி சூரவல்லி (1943)
# பக்த ஹனுமான் ‎(1944)
# பரஞ்சோதி (1945)
# தெய்வ நீதி (1947) - பாண்டிய மன்னன் கதைப்பாத்திரம்
# ஸ்ரீ ஆண்டாள் (1948)
# மாரியம்மன் (1948)

## மேற்கோள்கள்

பகுப்பு:தமிழ்த் திரைப்பட நடிகர்கள்
குப்பட்டி

**குப்பட்டி**  (Kuppatti) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம்,  உட்பட்ட  ஒரு வருவாய் கிராமம் ஆகும். இந்த ஊரானது குப்பட்டி ஊராட்சிக்கு உட்பட்டது.

## மக்கள் வகைப்பாடு
இவ்வூரானது மாவட்டத் தலைநகரான கிருஷ்ணகிரியில் இருந்து 70 கி.மீ. தொலைவிலும், வட்டத் தலைநகரான தேன்கனிக்கோட்டையில் இருந்து 13 கி.மீ. தொலைவிலும் உள்ளது.  2011 ஆண்டு மக்கள் கணக்கெடுப்பின்படி இக்கிராமத்தில் 714 வீடுகள் உள்ளன. கிராமத்தின் மொத்த மக்கள் தொகையானது 2,645 ஆகும். இதில் ஆண்கள் எண்ணிக்கை 1,388, பெண்களின் எண்ணிக்கை 1,257 என உள்ளது.
## வழிபாட்டுத் தலங்கள்
நாகசந்திரன் மாரியம்மன் கோயில்
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பன்னா இராச்சியம்

**பன்னா இராச்சியம்**, இந்தியாவின் தற்கால மத்தியப் பிரதேச மாநிலத்தின், புந்தேல்கண்ட் பகுதியில் உள்ள பன்னா மாவட்டப் பகுதிகளை உள்ளடக்கியது பன்னா இராச்சியம்.

1901ல் புந்தேல்கண்ட் பகுதியில் 6724 சதுர கி.மீ. பரப்பு கொண்டிருந்த பன்னா இராச்சியத்தில் 1,008 கிராமங்கள் இருந்தது.  பன்னா இராச்சியத்தின் தலைநகரமாக பன்னா நகரம் இருந்தது.

## வரலாறு
சந்தேல இராசபுத்திர குல மன்னர் சத்திரசால், மராத்திய பேஷ்வா பாஜிராவ் உதவியுடன் முகலாயப் பேரரசுக்கு எதிராக கிளர்ச்சி செய்து, 1731-இல் பன்னா இராச்சியத்தை நிறுவினார்.

பன்னா இராச்சிய மன்னர் சத்திரசால் 1732-இல் மறைவிற்குப் பின், பன்னா இராச்சியம், அவரது மகன்களுக்கிடையே பிரித்து வழங்கப்பட்டது. மேலும் இராச்சியத்தின் மூன்றில் ஒரு பங்கு, சத்திரசாலின் மகளான மஸ்தானியை மணந்த மராத்திய பேஷ்வா பாஜிராவுக்கு வழங்கப்பட்டது.

மராத்தியப் பேரரசில் சிற்றரசாக இருந்த பன்னா  இராச்சியம்,  மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற  பன்னா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் மத்திய இந்திய முகமையில் கீழ் செயல்பட்டது.  பன்னா இராச்சிய மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர்.

இந்தியப் பிரிவினைக்கு பின்னர், 1 சனவரி 1950-இல் பன்னா இராச்சியம், இந்தியாவின் விந்தியப் பிரதேசம் மாநிலத்துடன்  இணைக்கப்பட்டு, பன்னா மாவட்டமாக மாறியது. இந்தியாவை மொழிவாரி மாநிலங்களாக பிரிக்கப்பட்ட போது, 1 நவம்பர் 1956-இல் விந்தியப் பிரதேசம், மத்தியப் பிரதேச மாநிலத்துடன் இணைக்கப்பட்டது.

## இதனையும் காண்க
* பன்னா மாவட்டம்
* மத்திய இந்திய முகமை
* விந்தியப் பிரதேசம்
* இந்திய மன்னராட்சி அரசுகளின் பட்டியல்
* மஸ்தானி
* சத்திரசால்
## மேற்கோள்கள்

## வெளி இணைப்புகள்

## வெளி இணைப்புகள்

பகுப்பு:பன்னா மாவட்டம்
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:மத்தியப் பிரதேச வரலாறு
சிம்மாச்சலம் திரிபுராந்தகேசுவரர் கோயில்

**சிம்மாச்சலம் திரிபுராந்தகேசுவரர் கோயில்**  ஆந்திரப் பிரதேச மாநிலத்திலுள்ள சிம்மாச்சலம் என்னும் மலையில் அமைந்துள்ள  தேவார வைப்புத்தலமாகும்.

## அமைவிடம்
விசாகப்பட்டினம் அகில் 18 கி.மீ. தொலைவில் உள்ள சிம்மாச்சலம் மலையின் மீது வராக லட்சுமி நரசிம்மர் கோயிலுக்கு அருகில் இக்கோயில் உள்ளது.

## திரிபுராந்தகம்
இவ்வூர் திரிபுராந்தகம் என்றழைக்கப்படுகிறது.

## சக்தி பீடம்
இத்தலம் சிறந்த சக்தி பீடமாகவும் விளங்குகிறது.

## மேற்கோள்கள்

பகுப்பு:தேவார வைப்புத் தலங்கள்
பகுப்பு:ஆந்திராவில் உள்ள சிவன் கோயில்கள்
பகுப்பு:விசாகப்பட்டினம் மாவட்டம்
புங்கனூர் சிவன் கோயில்

**புங்கனூர் சிவன் கோயில்**  ஆந்திரப் பிரதேச மாநிலத்திலுள்ள சித்தூர் மாவட்டத்தில் உள்ள  தேவார வைப்புத்தலமாகும்.

## அமைவிடம்
சித்தூர் மாவட்டத்தில் புங்கனூர் என்னுமிடத்தில் இக்கோயில் அமைந்துள்ளது. இவ்வூர் குக்குடேச்சுரம் என்றும் அழைக்கப்படுகிறது.

## திருக்கோழீச்சரம்
கல்வெட்டில் திருக்கோழீச்சரம் என்று குறிப்பிடப்பட்டுள்ளதால் இத்தலம் குக்குடேச்சரம் என்றழைக்கப்படுகிறது.

## செல்லும் வழி
சித்தூரிலிருந்து பலமனேர் சென்று அங்கிருந்து மதனபல்லி சாலையில் புங்கனூர் சென்று இக்கோயிலை அடையலாம்.

## மேற்கோள்கள்

பகுப்பு:தேவார வைப்புத் தலங்கள்
பகுப்பு:ஆந்திராவில் உள்ள சிவன் கோயில்கள்
ராமகிரி வாலீசுவரர் கோயில்

**ராமகிரி வாலீசுவரர் கோயில்**  ஆந்திரப் பிரதேச மாநிலத்திலுள்ள சித்தூர் மாவட்டத்தில் உள்ள  தேவார வைப்புத்தலமாகும்.

## அமைவிடம்
சித்தூர் மாவட்டம் நாகலாபுரத்திற்கு அடுத்து அமைந்துள்ள ராமகிரியில் இக்கோயில் அமைந்துள்ளது. காரியாற்றின் கரையில் உள்ளதால் இவ்வூர் காரிக்கரை என்றும் அழைக்கப்படுகிறது.

## இறைவன்,இறைவி
இங்குள்ள இறைவன் வாலீசுவரர் ஆவார். இறைவி மரகதாம்பாள் ஆவார்.

## பிற சன்னதிகள்
ராஜ கோபுரமில்லாத இக்கோயிலின் முகப்பு வாயிலைக் கடந்து உள்ளே செல்லும்போது இடது புறத்தில் நந்தி தீர்த்தம் உள்ளது. கரையில் விநாயகர் சன்னதி உள்ளது. இறைவி சன்னதி னியாக உள்ளது. கோஷ்டத்தில் தட்சிணாமூர்த்தி, பிரம்மா, துர்க்கை ஆகியோர் உள்ளனர்.

## மேற்கோள்கள்

பகுப்பு:தேவார வைப்புத் தலங்கள்
பகுப்பு:ஆந்திராவில் உள்ள சிவன் கோயில்கள்
பகுப்பு:சித்தூர் மாவட்டத்திலுள்ள சிவன் கோயில்கள்
கிராசுமேனைட்டு

**கிராசுமேனைட்டு** (*Grossmanite*) என்பது  CaTi3+AlSiO6  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கிராசுமேனைட்டு கனிமம் பைராக்சென் குழு கனிமங்களில் மிகவும் அரிதாகக் கிடைக்கும் கனிமம் என்றும் இக்குழுவைச் சேர்ந்த கனிமங்களில் தைட்டானியம் மிகுந்து காணப்படும் உறுப்பினர் என்றும் கருதப்படுகிறது.  டிசுடாரைட்டுடன் (Ti2O3) மூவிணைதிறன் தைட்டானியம் கொண்ட ஒரு தனித்துவமிக்க கனிமமாக கிராசுமேனைட்டு கருதப்படுகிறது. கனிமங்களில் காணப்படும் தைட்டானியம் பொதுவாக பிரத்தியேகமாக நான்கிணைதிறன் கொண்டே அமைந்திருக்கும். தாவிசைட்டு, எசெனைட்டு, குசிரோயிட்டு போன்ற பிற பைராக்சென் குழு கனிமங்களில் கிராசுமேனைட்டு மட்டுமே தைட்டானியம் வரிசையொத்த கனிமமாக உள்ளது. கிராசுமேனைட்டு, டிசுடாரைட்டு இரண்டுமே பிரபலமான ஆலென்டெ என்ற விண்விழ்கல்லில் இருந்து பெறப்பட்டவையாகும்.

## மேற்கோள்கள்

பகுப்பு:கால்சியம் கனிமங்கள்
பகுப்பு:தைட்டானியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
பகுப்பு:பைராக்சென் குழு கனிமங்கள்
பகுப்பு:இனோசிலிக்கேட்டுகள்
ரெடி ஸ்டெடி போ

**ரெடி ஸ்டெடி போ** என்பது விஜய் தொலைக்காட்சியில் ஒளிபரப்பாகும் ஒரு பொழுதுபோக்கு விளையாட்டு நிகழ்ச்சியாகும். இந்த நிகழ்ச்சியை சரவணன் மீனாட்சி (பகுதி 3) புகழ் ரியோ ராஜ் மற்றும் தொகுப்பாளர் ஆண்ட்ரூஸ் இணைத்து தொகுத்து வழங்குகின்றனர். பெண் போட்டியாளர்கள் மட்டுமே கலந்து கொள்ளும் இந்த நிகழ்ச்சி ஆட்டம், பாட்டம், விளையாட்டு என முற்றிலும் பொழுதுபோக்கு கலந்த ஒரு விளையாட்டு நிகழ்ச்சியாகும். இந்த நிகழ்ச்சியின் முதல் பருவம் சூன் 18, 2017 முதல் ஜூன் 10, 2018 வரை ஒளிபரப்பாகி 51 அத்தியாங்கக்ளுடன் நிறைவு பெற்றது.

ரெடி ஸ்டெடி போ நிகழ்ச்சியின் பருவம் 2 ஜனவரி 6ம் தேதி 2019 முதல் ஒவொரு  ஞாயிற்றுக்கிழமைகளும் மதியம் 1 மணிக்கு ஒளிபரப்பாகி மே 19, 2019ஆம் அன்று நிறைவு பெற்றது.. 

## பருவம் 1
பருவம் ஒன்றில் ஒரு அணியில் மூன்று பெண்கள் வீதம் ஒவ்வொரு வாரமும் இரண்டு அணிகள் நிகழ்ச்சியில் கலந்து கொண்டனர். இரண்டு போட்டியாளர்கள் கட்டிப்புடிச்சு அவங்களுக்கு இடையில இருக்குற பலூனை உடைத்தல், தலையில் மண்பானையை அடுக்கி வைத்து அசையாமல் நின்றல் போன்ற விளையாட்டுகள் இருந்தது.

இந்த நிகழ்ச்சியில் கல்லுரியில் படிக்கும் பெண்கள், விஜய் தொலைக்காட்சி தொடர்களில் நடிக்கும் பநடிகைகள், வேறு தொலைக்காட்சி நடிகைகள் போன்ற பலர் பங்குபெற்றனர்.

### பங்குபெற்றவர்கள்
* ஆலியா மனசா 
* சரண்யா
* பிரியங்கா 
* நந்தினி 
* கவிதா 
* காயத்திரி யுவராஜ் 
* ஜூலி 
* ஜனனி

## மேற்கோள்கள்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2019 இல் தமிழ்த் தொலைக்காட்சி பருவங்கள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
நிர்மலா தேஷ்பாண்டே

**நிர்மலா தேஷ்பாண்டே** (Nirmala Deshpande: 17 அக்டோபர் 1929 – 1 மே 2008) ஓர் இந்தியச் சமூகச் செயல்பாட்டாளரும், காந்தியத் தத்துவங்களைத் தழுவிய காந்தியவாதியுமாவார். தன் வாழ்நாளில் சமூக நல்லிணக்கத்திற்காகவும், பெண்களுக்கான சேவைக்காகவும், பழங்குடியின மக்கள் மற்றும் வாழிடமிழந்தோருக்காகவும் தனது வாழ்க்கையை அர்ப்பணித்தவராவார்.

நிர்மலா தேஷ்பாண்டே இந்தியாவின் மிக உயரிய இரண்டாவது விருதான பத்ம விபூஷன் விருதினை 2006 இல் பெற்றுள்ளார். இவருடைய இறப்புக்குப் பின் 2010இல் பாக்கிஸ்தான் அரசு இவருக்கு *சித்தாரா இம்தியாஸ்* என்ற விருது வழங்கியது.

## இளமை மற்றும் குடும்பம்
நிர்மலா 1929 ஆம் ஆண்டு அக்டோபர் 19 ஆம் நாள் விமலா-புருஷோத்தம் யஸ்வந்த் தேஷ்பாண்டே இணையருக்கு மகளாய் மகாராஷ்டிராவில் உள்ல  நாக்பூரில் பிறந்தார்.  இவருடைய தந்தை 1962 இல்  மராத்திய மொழியில் எழுதிய *அனாமிகாச்சி சிந்தானிக்கா* என்ற நூலுக்காக சாகித்ய அகாதமி விருது பெற்றவராவார்.

பூனாவில் ஃபெர்குசன் கல்லூரியில் படித்த நிர்மலா நாக்புரில் தனது அரசியல் அறிவியலில் முதுகலைப் பட்டம் பெற்றார். பின்னர் நாக்பூரில் மோரிஸ் கல்லூரியில் அரசியல் அறிவியல் விரிவுரையாளராகப் பணியாற்றினார்.

## சமூகச் செயல்பாடுகள்

நிர்மலா 1952 இல் வினோபா பாவேவின் பூமிதான இயக்கத்தில் இணைந்தார். காந்தியடிகளின் *கிராம இராச்சியம்* என்ற செய்தியை இந்தியா முழுவதும் கொண்டு சேர்ப்பிப்பதற்காக இந்தியாவெங்கும் 40,000 கி.மீ பாத யாத்திரை மேற்கொண்டார். காந்தியக் கொள்கைகளைக் கடைபிடிப்பது என்பது மிகக்கடினம் என நிர்மலா உணர்ந்திருந்த போதும் உண்மையான ஜனநாயகத்திற்கான ஒரே வழி காந்தீயக் கொள்கைகள் தான் என இவர் நம்பினார்.
பஞ்சாப் மற்றும் காஷ்மீரில் வன்முறைகள் உச்சக்கட்டத்தில் இருந்த பொழுது அந்த மாநிலங்களில் நிர்மலா தேஷ்பாண்டே மேற்கொண்ட அமைதிக்கான யாத்திரையால் நாடெங்கிலும் அறியப்பட்டார்.  1994 இல் மேற்கொண்ட இவரது அமைதிக்கான நடவடிக்கைகளின் தொடக்க முயற்சியாக, 1996 இல் இந்தியா-பாக்கிஸ்தான் சந்திப்பை ஏற்பாடு செய்தார். இது இவரின் சமூக சேவையின் மிகப்பெரிய சாதனையாகும். சீனாவின் அடக்குமுறைக்கெதிரான திபெத்தியர்களின் கோபமும் அதை நீக்குவதற்கான அமைதி நடவடிக்கையும் மேற்கொள்ள எண்ணினார். 1983-இல் வரலாற்றுச் சிறப்புவாய்ந்த ஹரிஜன் சேவா சங்கத்தில் தலைவராக சேவையாற்றினார். இது அவரின் இறப்புவரை தொடர்ந்தது.பிற சமூக சேவை நிறுவனங்களுடன் இவர் இணைந்து சேவை செய்தார். மேலும் அகிலபாரத ராச்னாட்மக் சமாஜம் என்ற அமைப்பையும் நிறுவினார். 2004 இல் மனித நல்லிணக்கத்திற்கான தேசிய விருதினைப் பெற்றார்.

2001 இல் பாராளுமன்றத்தைல் தாக்குதல் நடத்திய அப்சல் குரு என்பவருக்காக 2006 இல் நிர்மலா தேஷ்பாண்டே கருணை மணு வழங்கினார். இத்தாக்குதலில் 13 பேர் கொல்லப்பட்டனர் என்பது குறிப்பிடத்தக்கது.

நிர்மலா தேஷ்பாண்டே தன் வாழ்நாளின் இறுதியில் , ஓர் அமெரிக்க இந்தியரால் ஏற்பாடுசெய்யபட்ட, ஒரு முக்கியத்துவம் வாய்ந்த சுற்றுப்பயணத்தில், ஐக்கிய அமெரிக்காவின் லான்சிங், மிச்சிகன் உள்ளிட்ட பல இடங்களுக்கும் சென்று பார்வையிட்டார்.இவர் தொடர்ந்து இந்தியா பாக்கிஸ்தான் நல்லிணக்கத்திற்காகப் பாடுபட்டார். நிர்மலா தேஷ்பாண்டே இந்திய அரசின் மேலவை உறுப்பினர் ஆவார். இவர் மே 2008 இல் டில்லியில் தனது 79 ஆம் வயதில் உறக்கத்திலேயே இறந்தார்..

## மேற்கோள்கள்

பகுப்பு:1929 பிறப்புகள்
பகுப்பு:2008 இறப்புகள்
பகுப்பு:மகாராட்டிர மக்கள்
பகுப்பு:காந்தியவாதிகள்
அதே கண்கள் (தொலைக்காட்சித் தொடர்)

**நசர்** என்பது சூலை 30, 2018 இல் ஸ்டார் பிளஸ் தொலைக்காட்சியில் ஒளிபரப்பான மீயியற்கை பரபரப்பூட்டும் திகில் தொலைக்காட்சி நாடகத் தொடர் ஆகும். இது விஜய் தொலைக்காட்சியில் அக்டோபர் 8, 2018 முதல் திங்கள் முதல் வெள்ளி வரை இரவு 10:30 மணிக்கு 'அதே கண்கள்' என்ற பெயரில் மொழிமாற்றி ஒலிச்சேர்க்கை செய்யப்பட்டு விஜய் தொலைக்காட்சியில் முதல் சீசன் மட்டும் ஒளிப்பரப்பு செய்யப்பட்டு  நிறுத்தப்பட்டது. மீண்டும் முதல் எபிசோடிலிருந்து விஜய் மியூசிக் தொலைக்காட்சியில் ஜூன் 2021 முதல் திங்கள் முதல் வெள்ளிக்கிழமை வரை இரவு 10 மணிக்கு ஒளிப்பரப்பு செய்யப்படுகிறது.  

## கதைச்சுருக்கம்
200 ஆண்டுகளுக்கு மேல் வாழும் ஒரு தீய சக்தியான மோகினியிடமிருந்து தனது குடும்பத்தை காப்பாற்ற போராடும் வேதாஸ்ரீ என்ற பெண்ணுக்கும் நடக்கும் யுத்தத்ததை பற்றிய கதை.

## நடிகர்கள்
* ஆண்டரா பிஸ்வாஸ் - மோகினி
* நியாட்டி ஃபட்னானி - டைவிக் பியா சர்மா ரத்தோட்
* ஹர்ஷ் ராஜ்புட் - அன்ஸ்
* ரித்து சௌத்ரி சேத் - வேதஸ்ரீ  
* சுமித் கவுல் - நிஷாந்த்
* அமர்தீப் ஜா
* ஆஷிதா தவான் - சைத்தாலி
* அமித் கவுசிக்

## மேற்கோள்கள்

## வெளி இணைப்புகள்
* 

பகுப்பு:ஸ்டார் பிளஸ் தொலைக்காட்சி நிகழ்ச்சிகள்
பகுப்பு:விஜய் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:இந்திய திகில் தொலைக்காட்சி தொடர்கள்
பகுப்பு:இந்திய மீயியற்கை தொலைக்காட்சி நாடகங்கள்
பகுப்பு:2018 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த இந்தியத் தொலைக்காட்சி நிகழ்ச்சிகள்
கல்யாண் (இயக்குநர்)

**கல்யாண்** (*Kalyaan*) என்பவர் ஒரு தமிழ்த் திரைப்பட இயக்குநர் ஆவார். இவர் 2014 ஆம் ஆண்டு முதல் தமிழ்த் திரைப்படங்களை இயக்கி வருகிறார். வணிகரீதியாக வெற்றியடைந்த இவரது படங்களான குலேபகாவலி (2018) மற்றும் ஜாக்பாட் (2019) ஆகியவற்றில் இவர் கவனம் ஈர்த்தார்.

## இயக்கிய திரைப்படங்கள்

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்நாட்டுத் திரைப்பட இயக்குநர்கள்
உலகத் தமிழ்க் களஞ்சியம்

**உலகத் தமிழ்க் களஞ்சியம்** என்பது தமிழில் 2018 ஆம் ஆண்டு வெளிவந்த ஒரு தமிழ்க் கலைக்களஞ்சியம் ஆகும். இக்கலைக்களஞ்சியம் மூன்று தொகுதிகளைக் கொண்டதாக அமைந்துள்ளது. இத்தொகுதிகள் ஏறத்தாழ  2,300 பக்கங்களைக் கொண்டுள்ளது.

## பதிப்பு
இந்தக் கலைக்களஞ்சியமானது மலேசியாவின், கோலாலம்பூர்ரில் உள்ள உமா பதிப்பகத்தால் வெளியிடப்பட்டுள்ளது. இந்தக் களஞ்சியத்தின் சீராளர்களாக நலங்கிள்ளி, க. ப. அறவாணன், இ. ஜோ. சுந்தர் ஆகியோர் செயல்பட்டுள்ளனர்.

## உள்ளடக்கம்
இந்தக் களஞ்சியத்தில் தமிழையும் தமிழர்களையும் முதன்மைப்படுத்தும் விதத்தில் தமிழ்ப் பண்பாடு, கலைகள், இலக்கியங்கள், ஆளுமைகள் ஆகியவற்றுக்கு முக்கியத்துவம் கொடுக்கப்பட்டுள்ளது. இதில் அகராதிகள், அமைப்புகள், இலக்கணம், தாவரவியல் என்று 39 பிரிவுகளில் 16,000-க்கும் மேற்பட்ட செய்திகள் உள்ளன. இதில் 900 இலக்கணக் குறிப்புகளும், 700 தாவரங்களைப் பற்றிய குறிப்புகளும், தமிழகத்தில் ஓடும் 100 ஆறுகளைப் பற்றிய விவரங்களும், 800 இதழ்களைப் பற்றி குறிப்புகளும், காளிதாஸ் தொடங்கி 2016 வரையில் வெளிவந்த திரைப்படங்களின் பட்டியலும், அரசு மற்றும் தனியார் தொழில் நிறுவனங்கள் பற்றியும் உலகம் முழுவதும் உள்ள தமிழ்ச் சங்கங்களைப் பற்றிய குறிப்புகளும், 108 திவ்விய தேசங்கள், 274 பாடல்பெற்ற சைவத் தலங்கள் ஆகியவற்றைப் பற்றிய தகவல்கள்  இடம்பெற்றிருக்கின்றன. மேலும் 200 சிற்பங்களைப் பற்றிய தகவல்கள் இக்களஞ்சியத்தில் உள்ளன.

## வெளி இணைப்புகள்
* உலகத் தமிழ்க் களஞ்சியம் ஓர் அறிமுகம், தினமலர்
* உலகத் தமிழ்க் களஞ்சியம்: காகித விரயம், திறனாய்வுக் கட்டுரை அ. பாண்டியன்
## மேற்கோள்கள்

பகுப்பு:பொதுத் தமிழ்க் கலைக்களஞ்சியங்கள்
பகுப்பு:2018 நூல்கள்
பீமாவரம் சிவன் கோயில்

**பீமாவரம் சிவன் கோயில்** (*Somarama*)  ஆந்திரப் பிரதேச மாநிலத்திலுள்ள கோதாவரி மாவட்டத்திலுள்ள தேவார வைப்புத்தலமாகும்.

## அமைவிடம்
ராஜமுந்திரியிலிருந்து 50 கி.மீ. தொலைவில் உள்ள பீமாவரத்தில் இக்கோயில் உள்ளது.

## பிமீச்சரம்
இவ்வூர் பிமீச்சுரம் என்றும் விவீச்சுரம் என்றும் அழைக்கப்படுகிறது.

## பஞ்சஹாரம்
பஞ்சஹாரம் (ஐந்து தோட்டங்கள்) என்று அழைக்கப்படுகின்ற ஐந்து சிவன் கோயில்களில் பீராமவரம் சிவன் கோயிலும் ஒன்றாகும். பிற கோயில்கள் அமராவதி, திராட்சராமம், சாமல் கோட்டை, பீதாபுரம் ஆகிய இடங்களில் உள்ளன. இவ்வூர் தட்சிண கயா என்றும் அழைக்கப்படுகிறது.

## மேற்கோள்கள்

பகுப்பு:தேவார வைப்புத் தலங்கள்
பகுப்பு:ஆந்திராவில் உள்ள சிவன் கோயில்கள்
பகுப்பு:மேற்கு கோதாவரி மாவட்டம்
மல்லசந்திரம் (தளி ஊராட்சி ஒன்றியம்)

**மல்லசந்திரம்**  (Mallasandiram )  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தளி ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும்.

## அமைவிடம்
இவ்வூரானது மாவட்டத் தலைநகரான கிருஷ்ணகிரியில் இருந்து 66 கி.மீ. தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவிலும் உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பூஜா பேடி

**பூஜா பேடி** பாலிவுட்டின் முன்னாள் நடிகையாவார் (பிறப்பு: 1970). தொலைக்காட்சி நிகழ்ச்சிகளிலும், பத்திரிக்கைகளிலும் பங்கேற்றுள்ளார். நடிகர் கபீர் பேடி இவரின் தந்தையாவார். தாயார் புரோத்திமா பேடி இந்தி மொழியில் பிக் பாஸ் என்ற புகழ் பெற்ற தொலைக்காட்சி நிகழ்ச்சியாளர்.

## வாழ்க்கையும் தொழிலும்
### ஆரம்ப கால வாழ்க்கையும் தொழிலின் தொடர்ச்சியும் (1970–2006)
நடிகர் கபீர்பேடிக்கும் நடிகையும் இந்திய செவ்வியல் நடனக் கலைஞருமான புரோத்திமா பேடி என்பாருக்கும் மகளாக மும்பையில் பிறந்தார். சமூகவியலில் அக்கறையுள்ள செயல்பாட்டளராக இவர் தன்னை வெளிபடுத்திக்கொண்டுள்ளார். மும்பையிலுள்ள பெசன்ட் மாண்டிசோரி கல்வி நிலையத்தில் ஆரம்பக் கல்வியை பயின்று பின்னர் சானவார் என்ற ஊரிலுள்ள லாரன்ஸ் பள்ளியில் படிப்பை முடித்துள்ளார். 1991 ஆம் ஆண்டிலிருந்து 1995 வரை பாலிவுட் திரைப்படங்களுக்கான பல விளம்பரங்களுக்கும் பிரச்சாரங்களுக்கும் பணியாற்றியுள்ளார். எய்ட்ஸ் பற்றிய விழிப்புணர்வை ஏற்படுத்தும் ஒரு பிரசாரத்திற்காக நடித்த காமசூத்ரா ஆணுறை விளம்பரப் படத்திற்காக இவர் நினைவுபடுத்தப்படுகிறார். கேரி ஆன் பாப்பா', * வாவ் வாட் எ கேர்ள் * மற்றும் * பெங்காலி ஜாத்ரா * போன்ற நாடகங்களில் அவர் நடித்துள்ளார்.
ஜக் முந்த்ரா  என்பவர் இயக்கிய  விஷ்கன்யா (1991) என்ற திரைப்படத்தில் அறிமுகமானார். 1993 ஆம் ஆண்டில் அவர் அமீர் கான் உடன் ஜோ ஜீதா வோஹிகி சிகந்தர் படத்தில் நடித்ததற்காக அந்த ஆண்டின் சிறந்த துணை நடிகைக்கான பிலிம்பேர் விருதுக்கு பரிந்துரைக்கப்பட்டார். மேலும் *லூட்ரே* (1993) மற்றும் * ஆத்தாங்க் ஹாய் ஆத்தாங்க்* (1995) போன்ற படங்களிலும் நடித்துள்ளார்.

### திருப்பம் தந்த பாத்திரம் மற்றும் தொலைக்காட்சி நிகழ்ச்சிகள்(2006-11)

2000 ஆவது ஆண்டில் இவர் தனது தாயின் புரோத்திமா பேடி நினைவாக * டைம்பாஸ் * என்ற நிகழ்ச்சியைத் தொகுத்து வழங்கினார். டைம்ஸ் ஆஃப் இந்தியா, ஹிந்துஸ்தான் டைம்ஸ் * மற்றும்  [[மிட் டே]] போன்ற பத்திரிக்கைகளில் எழுதி வந்துள்ளார். 2000 ஆவது ஆண்டில், "எல்ஆபீஸர்" "ஃபெமினா" மற்றும் "தி வீக்"' போன்ற பத்திரிகைகளுக்கு பல கட்டுரைகளை எழுதியுள்ளார். இவர் [[அமிதாப் பச்சன்]] உடன் கருத்து முரண்பாடு கொண்டிருந்தார்.

2005ஆம் ஆண்டில், ஹனீஃப் ஹிலால் என்பவருடன் *நாக் பாலியே* என்ற திரைப்படத்தில் இடம் பெற்றார். 2006 ஆம் ஆண்டின் தொடக்கத்தில் பேடி *ஜலக் டிக்லா ஜா* படத்தில் இடம் பெற்றார், அதன்பிறகு 2011இல் *ஃபியர் ஃபேக்டர்: கட்ரோன் கே கிலாடி'' என்ற நிகழ்ச்சியிலும், இந்தி தொலைக்காட்சியில் ஒளிபரப்பான "பிக் பாஸ்" இன் 5வது நிகழ்ச்சியின் ஒரு பிரபலமான போட்டியாளராகவும் தோன்றினார். பிக் பாஸ் வீட்டில் 8 வாரங்கள் தங்கியிருந்த பின்னர் வெளியேற்றப்பட்டார்

## சொந்த வாழ்க்கை
பேடி 1990 ஆம் ஆண்டில் தான் சந்தித்த ஃபர்ஹான் இப்ராஹிம் ஃபர்னீச்சர்வாலா என்பவரை மணந்து கொண்டார்.. இவருக்கு 1997 ஆம் ஆண்டில்  அலியா ஃபர்னீச்சர்வாலா என்ற மகள் பிறந்தார். பின்னர் 2000 ஆம் ஆண்டில் ஒமர் இப்ராஹிம் என்ற மகன் பிறந்தார்.. 2003 ஆம் ஆண்டில் பேடி மற்றும் ஃபர்ஹான் இடையே விவாகரத்து ஏற்பட்டது.

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பன்னா

**பன்னா** (**Panna**), இந்தியாவின் மத்தியப் பிரதேச மாநிலத்தில், புந்தேல்கண்ட் பிரதேசத்தில் அமைந்த பன்னா மாவட்டத்தின் நிர்வாகத் தலைமையிடமும், நகராட்சி மன்றமும் ஆகும். இந்நகரம்  வைரச் சுரங்கங்களுக்கு பெயர் பெற்றது.

## வரலாறு

பன்னா மாவட்டப் பூர்வகுடிகளாக கோண்டு மக்களை வெற்றி கொண்டு, சந்தேல இராசபுத்திர மன்னர் சத்திரசால், கிபி 1731-இல் பன்னா இராச்சியத்தை நிறுவினர். பின்னர் பிரித்தானிய இந்தியாவின் ஆட்சியின் போது, 1818 முதல் பன்னா இராச்சியம், சுதேச சமஸ்தானமாக, இந்தியப் பிரிவினைக்கு பின்னர் 1950  வரை நீடித்தது. 1950-இல் பன்னா இராச்சியம் இந்தியாவுடன் இணைக்கப்பட்டது.

## புவியியல்
மத்தியப் பிரதேசத்தின் வடகிழக்கில்,  பாகையில், கடல் மட்டத்திலிருந்து 410 மீட்டர் உயரத்தில், விந்திய மலைத்தொடர்களில்  பன்னா நகரம் உள்ளது.

## போக்குவரத்து
பன்னா நகரத்திற்கு அருகமைந்த வானூர்தி நிலையம் கஜுராஹோ நகரத்தில் உள்ளது. அருகமைந்த கஜுராஹோ தொடருந்து நிலையம் 45 கி.மீ. தொலைவிலும், சத்னா தொடருந்து நிலையம் 75 கி.மீ. தொலைவிலும் உள்ளது. பன்னா பேரூந்து நிலையம், மத்தியப் பிரதேசத்தின் அனைத்து நகரங்களையும் இணைக்கிறது.

## மக்கள்தொகை பரம்பல்
27 வார்டுகள் கொண்ட பன்னா நகராட்சியின் மக்கள்தொகை 50, 820 ஆகும்.

## சுற்றுலாத் தலங்கள்
* பன்னா தேசியப் பூங்கா

## வைரச் சுரங்கங்கள்
விந்திய மலைத்தொடரின் வடகிழக்கு பகுதிகளில் அமைந்த பன்னா நகரத்தைச் சுற்றிலும் 150 மைல் சுற்றளவில் வைரச் சுரங்கங்கள் உள்ளது.

## இதனையும் காண்க
* பன்னா தேசியப் பூங்கா 
* பன்னா இராச்சியம்
* பன்னா மாவட்டம்

## மேற்கோள்கள்

## வெளி இணைப்புகள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:பன்னா மாவட்டம்
அபர்ணா சென்

**அபர்ணா சென்** (*Aparna Sen*, 25 அக்டோபர், 1945) இந்திய திரைப்பட இயக்குநரும், திரைக்கதை எழுத்தாளரும், நடிகையுமாவார். வங்காளத் திரையுலகில் இவர் ஆற்றிய பெரும்பணிகளால் அறியப்படுகிறார். 1960, 1970 களில் இவர் முன்னணி நாயகியாக வலம்வந்தவர். வங்காளத் திரைப்பட பத்திரிக்கையாளர் சங்கம்  வழங்கிய எட்டு விருதுகளைப் பெற்றுள்ளார். இவற்றில் சிறந்த நடிகைக்கான ஐந்து விருதுகள், இரண்டு சிறந்த துணைநடிகைக்காக விருதுகள், ஒரு வாழ்நாள் சாதனையாளர் விருது ஆகியவையும் அடங்கும். மேலும் இவர்  திரைப்படத்திற்கான தேசிய விருதுகள் ஒன்பதும், சிறந்த இயக்குநருக்கான ஒன்பது பிலிம்பேர் விருதுகளையும் பெற்றுள்ளார். இந்தியாவின் நான்காவது சீரிய விருதான பத்மஸ்ரீ விருதினை 1987 ஆம் ஆண்டு இந்திய அரசாங்கம் இவருக்கு வழங்கியது.

## திரைப்படத் துறையில்

## நடிகை
அபர்ணா சென் 1961 இல் தீன் கன்யா என்ற வங்காளப் படத்தில் அறிமுகம் செய்யப்பட்டார். ஆயினும் 1969 இல் அபராஜிதா திரைப்படம் இவருக்கு மிகப்பெரிய வெற்றியைத் தேடித்தந்தது. 1970 இல் வெளிவந்த ஆரண்யர் தின் ராத்திரி (1970) என்ற திரைப்படத்தின் மூலம் வங்காளத்தின் சிறந்த நடிகையாகத் தன்னை நிலைநிறுத்திக் கொண்டார். மேலும் 
* ஏக்னே பின்ஞார் [1971]
* ஏகோனி[1971]
* ஜெய் ஜெயந்தி [1971] 
* மேம் ஷாஹேப் [1972]
* ஜிபான் சாய்கடே [1972]
* வசந்த பிலாப் [1973] 
* சோனார் கஞ்ச்சா [1973]
* சுஜாதா [1974]
* அலோர் திக்கானா [1974]
* கஜல்லட்டா[1975]
* ராக் அனுராக்[1975]
* ஜன ஆரண்யா [1976]
* அஜஸ்ரா தன்யபாத் [1977]
* பிராக்ஸி, [1977]
* மனோகர் டைக் [1984]
* ஏகாந்தோ அபான் [1987]
* ஸ்வெட் பதரேர் தாலா[1992]

ஆகியவை இவரது சிறந்த நடிப்பை வெளிப்படுத்திய குறிப்பிடத்தக்க படங்களாகும்.

மேலும் 1984 இல் இந்திரா, 1989 இல் காரி தியே கின்லம், 1999 இலேக் தின் அச்சானக், 1991 இல் மஹாபிரிதிபி,  1995 இல்  உனிஷி ஏப்ரல், 2000 இல் பரோமிதர் ஏக் தின், 2001 இல் தித்லி, 2009 இல் அந்தாஹூன், 2014 இல் சதுஷ்கான் ஆகிய படங்களில் இவரது பணிக்காக மிகச்சிறந்த விமர்சனத்தையும் பாராட்டுகளையும் பெற்றார்.

## இயக்குநர்
1981 முதல் திரைப்படங்களில் நடித்துக்கொண்டே கூடுதலாக திரைப்படங்களை இயக்கவும் செய்தார் இவர் இயக்கிய முதல் படம் 36 சௌரிங்கீ லேன் என்பதாகும். இப்படம் இவருக்கு  சிறந்த இயக்குநருக்கான  தேசியத் திரைப்பட விருதினைப் பெற்றுத்தந்தது. மேலும் பரோமா, சதி, யுகாந்த், பரோமிதார் ஏக் தின், மிஸ்டர் அண்ட் மிசஸ் ஐயர், தி ஜப்பனீஸ் வைஃப், இதி மிருணாளினி, கொய்னார் பாக்‌ஷோ, ஆகிய படங்கள் ஒரு சிறந்த வெற்றி இயக்குநராக இவரை அடையாளப்படுத்தியது. மிஸ்டர் அண்ட் மிசஸ் ஐயர் படத்துக்காக  இரண்டாவது தேசியத் திரைப்பட விருதினைப் பெற்றார்.

## மேற்கோள்கள்

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:வங்காளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தேசிய திரைப்பட விருது வென்றவர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:இந்தியப் பெண் திரைக்கதை எழுத்தாளர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
கம்பிலி சிவன் கோயில்

**கம்பிலி சிவன் கோயில்** கர்நாடக மாநிலத்திலுள்ள கம்பிலி (*Kampili*) என்னுமிடத்திலுள்ள தேவார வைப்புத்தலமாகும்.

## அமைவிடம்
பெல்லாரி மாவட்டத்தில் உள்ள ஹாஸ்பெட் ரயில் நிலையத்திலிருந்து 25 கி.மீ. தொலைவில் உள்ள கம்பிலி என்னுமிடத்தில் இக்கோயில் உள்ளது.

## துங்கபத்திரை
துங்கபத்திரை ஆற்றின் கரையில் உள்ள இவ்வூர் காம்பீலி என்றும் வழங்கப்படுகிறது.

## பல சிவன் கோயில்கள்
இவ்வூரில் பல சிவன் கோயில்கள் உள்ளன.

## மேற்கோள்கள்

பகுப்பு:தேவார வைப்புத் தலங்கள்
பகுப்பு:பள்ளாரி மாவட்டம்
பகுப்பு:கர்நாடகாவில் உள்ள சிவன் கோயில்கள்
நந்தி மலை நந்தீசுவரர் கோயில்

**நந்தி மலை நந்தீசுவரர் கோயில்** கர்நாடக மாநிலத்திலுள்ள தேவார வைப்புத்தலமாகும்.  

## அமைவிடம்
மைசூரிலுள்ள நந்தி மலை (*Nandhi Hills*) என்னுமிடத்தில் இத்தலம் அமைந்துள்ளது. நந்தி மலையில் உள்ள சிவன் கோயில் நந்திகேச்சுரம் என்றழைக்கப்படுகிறது.

## மூலவர்
இங்குள்ள மூலவர் நந்தீசுவரர் என்றழைக்கப்படுகிறார்.  

## வீர சைவ மரபு
வீர சைவ மரபினர் நந்தி தேவருக்கு முக்கியத்துவம் தருகின்றனர். 

## மேற்கோள்கள்

பகுப்பு:தேவார வைப்புத் தலங்கள்
பகுப்பு:கர்நாடகாவில் உள்ள சிவன் கோயில்கள்
மாது பாலாஜி

**மாது பாலாஜி** (**Maadhu Balaji**), இயற்பெயர் பாலாஜி. இவர் தமிழ் மேடைக் கலைஞரும், திரைப்பட நகைச்சுவை நடிகரும் ஆவார். இவர் நாடக எழுத்தாளர் கிரேசி மோகனின் தம்பியாவர். மாது பாலாஜி, நகைச்சுவை நாடக எழுத்தாளர் கிரேசி மோகனின் நகைச்சுவை நாடகங்களில் *மாது* எனும் பெயரில்  நகைச்சுவை வேடங்களில் தொடர்ந்து நடித்ததால், *மாது பாலாஜி* என அழைக்கப்படுகிறார்.

## இளமை
சென்னை விவேகானந்தா கல்லூரியில் படித்துப் பட்டம் பெற்ற பாலாஜி, ஒரு வங்கியில் பணி செய்து கொண்டே கிரேசி மோகனின் நாடகங்களில் நடித்தார். பின்னர் வங்கிப் பணியிலிருந்து விடுபட்டு, 1979 முதல் கிரேசி கிரியேசன்ஸ் குழு நடத்தும் நாடகங்களில் முழுநேர நடிகராக நடிக்கத் துவங்கினார்.

## நடித்த சில திரைப்படங்கள்
* சின்ன சின்ன ஆசைகள் (1989)
* பூவெல்லாம் கேட்டுப்பார் (1999)
* ஜெர்ரி  (2006)

## நடித்த தொலைக்காட்சித் தொடர்கள்
மாது பாலாஜி பல தொலைக்காட்சித் தொடர்களில் கதாநாயகனாக நடித்துள்ளார். அவைகள்: 
* கிரேசி மோகன், கதை, வசனம் எழுதி, எஸ். பி. காந்தன் இயக்கிய ஒன்பது தொலைக்காட்சித் தொடர்கள். 
* *பிளைட் 172* மற்றும் மௌலி இயக்கிய  *சுந்தரம் & சன்ஸ்*   
* ஒய். ஜி. மகேந்திரனின் தயாரிப்பில் *சின்ன மணி - பெரிய மணி* 
* சுஹாசினி இயக்கிய *பெண்*
* எஸ். பி. காந்தன் எழுதி, இயக்கிய *சாருலதா* தொடர்   
* ஜிடிஆர் தயாரிப்பி கிரேசி மோகன் எழுதிய "சிரி-க-ம-ப-நி" தொலைக்காட்சித் தொடர்
* ஜெயா தொலைக்காட்சிக்காக கிரேசி மோகன் எழுதி, எஸ். பி. காந்தன் இயக்கிய "நில் கவணி கிரேசி"
* ஏவிஎம் நிறுவனம் தயாரித்த  "ஆச்சி இண்டர்நேசனல் " 
* "சிரி சிரி கிரேசி"  
* "கிரேசி டைம்ஸ்"
* *சாக்லெட் கிருஷ்ணா* 

## மேற்கோள்கள்

பகுப்பு:வாழும் மக்கள்
பகுப்பு:இந்தியத் தமிழ் நாடக நடிகர்கள்
பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:தொலைக்காட்சி நடிகர்கள்
டோலமைட்டாக்கம்

**டோலமைட்டாக்கம்** (*Dolomitization*) என்பது கார்பனேட்டு கனிமம் டோலமைட்டை உருவாக்குகின்ற ஒரு புவியியற் செயல்முறையாகும். இச்செயல்முறையில் மற்றொரு கார்பனேட்டு கனிமமான கால்சைட்டில் உள்ள கால்சியம் அயனிகளை மக்னீசியம் அயனிகள் இடப்பெயர்ச்சி செய்து டோலமைட்டு உருவாகிறது . 
சாப்கா பகுதியில் தண்ணீர் நீராவியாக மாறுவதால் இந்த டோலமைட்டு கனிம மாற்றம்  பொதுவாக நிகழ்கிறது. டோலோமைட்டாக்கம் கணிசமான அளவு மறு படிகமாக்கலை உள்ளடக்கியது ஆகும் . இந்த செயல்முறையை வேதிவிகிதச் சமன்பாடு விவரிக்கிறது.

2 CaCO3(கால்சைட்டு) + Mg2+ ↔ CaMg(CO3)2(டோலமைட்டு) + Ca2+

கரைசலில் இருக்கும் குறைவான Ca:Mg விகிதம், வினைபடு பொருளின் மேற்பரப்பு, வினைபடு பொருளின் கனிமவியல் பண்புகள், திட்டத்தின் வெப்ப இயங்கியல் நிலைப்புத்தன்மையை முன்னிறுத்தும் உயர் வெப்பநிலைகள், சல்பேட்டு போன்ற இயகக தடுப்பிகளின் இருப்பு உள்ளிட்ட சிறப்பு நிபந்தனைகளை டோலமைட்டாக்கம் சார்ந்துள்ளது 
இயக்கவியல் தடுப்பிகள் மற்றும் உயர் வெப்பநிலைகள் இணக்கமானவையாக இருந்தால், டோலமைட்டின் வெப்ப இயங்கியல் மற்றும் இயக்க நிறைவுக்கு மேற்பட்ட உப்பு சார்ந்த சூழல்களில் டோலமைட்டாக்கம் நிகழ்கிறது. இந்த வகையான சுற்றுச்சூழலில் நன்னீர் மற்றும் கடல்நீர் கலப்பு மண்டலங்கள், சாதாரண் உப்பு முதல் உயர் உப்பு துணையலை சூழல்கள் முதலியவை அடங்கும். 
தேவைகள் அனைத்தும் நிறைவேற்றப்பட்டால் காரச் சூழ்நிலையிலும் டோலமைட்டாக்கம் நிகழ்கிறது. பாக்டீரியா ஒடுக்கம் மற்றும் நொதித்தல் செயல்முறைகள் முதலியவற்றின் செல்வாக்கினால் டோலமைட்டாக்கம் நிகழ்கின்றது. மற்றும் உயர் வெப்பநிலை கொண்ட அதிக உள்ளீடுள்ள கார நிலத்தடி நீர் சூழல்கள்  டோலமைட்டாக்கம் நிகழ உகந்தவையாகும் .

## மேற்கோள்கள்

பகுப்பு:கனிமவியல்
பகுப்பு:டோலமைட்டு குழு கனிமங்கள்
பகுப்பு:கால்சைட்டு குழு கனிமங்கள்
பகுப்பு:நிலவியற் செயல்முறைகள்
பகுப்பு:கனிம வேதி வினைகள்
பகுப்பு:படிவுப்பாறைகள்
பகுப்பு:டோலமைட்டு (பாறை)
பேக்ரேசனைட்டு

**பேக்ரேசனைட்டு** (*Bagrationite*) என்பது ஆல்லனைட்டு கனிமத்தின் ஒரு வகையாகும். சியார்ச்சிய இளவரசர் பீட்டர் பேக்ரேசனி 1847 ஆம் ஆண்டு இக்கனிமத்தைக் கண்டறிந்தார் . இவரைப் பெருமைப்படுத்தும் வகையில் கனிமத்திற்கு பேக்ரேசனைட்டு எனப்பெயரிடப்பட்டது .  

## மேற்கோள்கள்

பகுப்பு:கால்சியம் கனிமங்கள்
பகுப்பு:இலந்தனைடு கனிமங்கள்
பகுப்பு:இட்ரியம் கனிமங்கள்
பகுப்பு:அலுமினியம் கனிமங்கள்
பகுப்பு:இரும்பு(II,III) கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:எபிடோட்டு குழுக் கனிமங்கள்
குருச்சேத்திரம் சிவன் கோயில்

**குருச்சேத்திரம் சிவன் கோயில்** அரியானா மாநிலத்தில் குருச்சேத்திர மாவட்டத்தில் அமைந்துள்ள தேவார வைப்புத்தலமாகும்.  

## அமைவிடம்
புதுதில்லியிலிருந்து ரயில் மற்றும் பேருந்தில் குருச்சேத்திரம் செல்லலாம். 

## மூலவர்
கருவறையில் லிங்கத் திருமேனி உள்ளது. லிங்கத்திருமேனியின் பின் புறத்தில் அதனை வழிபட்ட குந்தியின் உருவம் உள்ளது. 

## சிறப்பு
இத்தலம் பகவத் கீதை பிறந்த பெருமையையும், இந்தியாவிலேயே பெரிய குளத்தைக் கொண்ட பெருமையையும் கொண்ட தலமாகும். இத்தலம் தர்ம சேத்திரம், பிரம்ம சேத்திரம் ஆர்யாவர்த்தம், உத்தரவேதி என்ற பெயர்களாலும் அழைக்கப்படுகிறது. 

## மேற்கோள்கள்

பகுப்பு:தேவார வைப்புத் தலங்கள்
பகுப்பு:அரியானாவிலுள்ள இந்துக் கோயில்கள்
பகுப்பு:குருச்சேத்திர மாவட்டம்
பைமண்டைட்டு

**பைமண்டைட்டு** (*Piemontite*) என்பது Ca2(Al,Mn3+,Fe3+)3(SiO4)(Si2O7)O(OH).  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒற்றைச்சரிவச்சுப் படிகத்திட்டத்தில் உருவாகும் சோரோசிலிக்கேட்டு வகைக் கனிமமாக இக்கனிமம் வகைப்படுத்தப்படுகிறது. எபிடோட்டு குழு வகையில் இடம்பெற்றுள்ள தனிமங்களில் பைமண்டைட்டு கனிமமும் ஒர் உறுப்பினராகும். பன்னாட்டு கனிமவியல் சங்கம் பைமண்டைட்டு கனிமத்தை  Pmt என்ற குறியீட்டால் அடையாளப்படுத்துகிறது.  

சிவப்பும் செம்பழுப்பும் கலந்த வண்ணத்தில் அல்லது கருஞ்சிவப்பு வண்ணம் கொண்டதாக பைமன்டைட்டு தோன்றுகிறது. கணாணாடி போல பளபளப்பை வெளிபடுத்துகிறது. 
இத்தாலி நாட்டிலுள்ள ஆசுட்டா சமவெளி மண்டலத்தின் செயிண்ட்-மார்செல் நகரில் அமைந்துள்ள பிரபோர்னாசு சுரங்கத்தில் முதன் முதலாக இக்கனிமம் கண்டறியப்பட்டது.      

கிரீன்சிசுட்டு, ஆம்பிபோலைட்டு போன்ற உருமாற்றத் தோற்றம் கொண்ட உருமாறிய பாறைகளிலும், உருமாறிய எரிமலைப் பாறைகளின் தாழ்வெப்பநிலை நீர்வெப்ப நரம்புகளிலும்  பைமண்டைட்டு காணப்படுகிறது.  மாங்கனீசு கனிமத்தின் உருமாற்ற தொடுகைப் பாறைகளிலும் இக்கனிமம் காணப்படுகிறது.எபிடோட்டு, திரெமோலைட்டு, கிலாவ்கோபேன், ஆர்த்தோகிளேசு, குவார்ட்சு மற்றும் கால்சைட்டு போன்ற கனிமங்கள் பைமன்டைட்டுடன் பெரும்பாலும் கலந்து காணப்படுகின்றன.   

## மேற்கோள்கள்

பகுப்பு:எபிடோட்டு குழுக் கனிமங்கள்
பகுப்பு:கால்சியம் கனிமங்கள்
பகுப்பு:அலுமினியம் கனிமங்கள்
பகுப்பு:மாங்கனீசு(III) கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
தந்துவிட்டேன் என்னை

**தந்துவிட்டேன் என்னை** (*Thanthu Vitten Ennai*) என்பது 1991 ஆண்டைய தமிழ்த் திரைப்படம் ஆகும். இப்படத்தில் விக்ரம் , ரோகிணி ஆகியோர் முதன்மைப் பாத்திரங்களை ஏற்று நடித்தனர். இப்படமே இயக்குநர் ஸ்ரீதரின் கடைசிப் படமாகும்.

## கதைச்சுருக்கம்
ஒரு பணக்காரப் பெண்ணும் ஒரு சதாரணக் குடும்பத்தைச் சேர்ந்த இளைஞனும் காதலிக்கின்றனர். ஒரு கட்டத்தில் அந்தப் பெண் தனது சொத்து சுகத்தையெல்லாம் விட்டுவிட்டு காதலன் வீட்டுக்கு வந்துவிடுகிறாள். ஆனால் நாயகன், தனக்கு வேலை இல்லாத காரணத்தால், அவளைப் பத்திரமாக அவளது தந்தையிடம் ஒப்படைத்துவிடுகிறான். நாயகனின் இந்த நேர்மையால் கவரப்பட்ட அவர், நாயகனுக்கு வேலை தேடிக்கொள்ள ஓர் ஆண்டு அவகாசம் தருகிறார். இறுதியில் இருவரும் ஒன்று சேர்ந்தனரா, இல்லையா என்பதே முடிவு.

## இசை
இப்படத்துக்காக இளையராஜா ஆறு பாடல்களுக்கு இசையமைத்தார். பாடல்வரிகளை இளையராஜா, புலமைப்பித்தன், கங்கை அமரன் மு. மேத்தா ஆகியோர் எழுதினர்.

## வரவேற்பு
இப்படம் குறித்து சித்ராலயா கோபு குறிப்பிடும்போது, இது ஒரு தோல்விப்படம் என்றும், ஒரு வாரம்கூட திரையரங்குகளில் ஓடவில்லை எனக் குறிப்பிட்டார். இதற்காண காரணத்தை அவர் ஆராய்ந்தபோது. தன்னை நம்பிவந்த நாயகியை கதாநாயகன் திருமணம் செய்துகொண்டு அவளை எப்பாடுபட்டாவது வைத்துக்  காப்பாறாறாமல் அவளது தந்தையிடம் கொண்டுவந்து ஒப்படைத்ததை இரசிகர்கள் ஏற்கவில்லை என்றார்.

## மேற்கோள்கள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1991 தமிழ்த் திரைப்படங்கள்
பகுப்பு:விக்ரம் நடித்துள்ள திரைப்படங்கள்
பகுப்பு:ஸ்ரீதர் இயக்கிய தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
செங்கன்னூர் மகாதேவர் கோயில்

**செங்கன்னூர் மகாதேவர் கோயில்**, செங்கண்ணூர் சிவன் கோயில் அல்லது **செங்கன்னூர் பகவதி கோயில்** என்பது, கேரளாவின் ஆலப்புழாவின் செங்கன்னூர் நகரில் அமைந்துள்ள சிவாலயம் ஆகும். இங்குள்ள பகவதியும்) புகழ்பெற்றவள் என்பதால், இது பகவதி கோயிலாகவும் கருதப்படுகின்றது. மானுடப் பெண்டிருக்கு ஏற்படும் மாதவிடாய் இங்குள்ள பகவதிக்கும் ஏற்படுகின்றது என்பது அதிசயம் ஆகும். ஆண்டின் வருடாந்திர விழா, டிசம்பர் - ஜனவரி மாதங்களில் இருபத்தெட்டு நாட்கள் இடம்பெறுகின்றது.

## சிறப்பு
கேரள மாநிலத்தில் உள்ள தேவார வைப்புத்தலமாகும்.  

இத்தலம் விறன்மிண்ட நாயனார் அவதரித்த திருத்தலமாகும்.

## தொன்மம்
இங்கு வீற்றிருக்கும் பகவதியே கண்ணகியாக அவதரித்தாள். கண்ணகி விண்ணுலகுக்கு ஏகிய  திருச்செங்குன்றம் இதுவே என்று சொல்லப்படுகின்றது. மானுடப்பெண்ணாக  அவதரித்தவள் என்பதாலேயே இத்தேவிக்கும் மாதவிலக்கு ஏற்படுகின்றது ஐம்பொன்னாலான தேவியின் விக்கிரகம், "பெருமாச்சுதன்" என்பவரால் இக்கோயிலுக்குக் கொணரப்பட்டது. பொதுவாக கோவில்களுக்கு தலபுராணம் என்பது ஒன்றுதான் இருக்கும். ஆனால், கேரளாவின், ஆலப்புழா செங்கன்னூரில் அமைந்திருக்கும் பகவதியம்மன் கோவில் குறித்து மூன்று விதமான தல வரலாறுகள் சொல்லப்படுகின்றன. 

## கட்டுமானம்

சிவாலயமான செங்கன்னூர் திருத்தலத்தில் ஈசன் கிழக்கு நோக்கி அருள்புரிய, அவர் சன்னதிக்குப் பின்னால் மேற்கு நோக்கியவளாக பகவதி வீற்றிருக்கின்றாள். திருச்சுற்றில், சாஸ்தா, பிள்ளையார், நீலக்கிரீவன் முதலானோர் வீற்றிருக்கின்றனர். கோயிற்சுவரை அண்டி சுற்றம்பலம் அரங்கும், கோயிற்பகுதியைச் சூழ நாலம்பலமும் அமைந்திருக்கின்றன. ஆலயக்கூரையிலும் சில தூண்களிலும், பாரத - இராமயணச் சிற்பங்கள் விளங்குகின்றன.  பரிவார தேவதை சன்னிதிகளாக கணபதி, ஐயப்பன், கிருஷ்ணர், நீலக்கிரீவன், சண்டிகேஸ்வரன், நாகர் மற்றும் கங்கா ஆகியவை உள்ளன.

## விழாக்கள்
ஈசனுக்கு மூன்று, தேவிக்கு இரண்டு என்று அன்றாடம் ஐந்து சரப்பலிகள் (பூசைகள்) இடம்பெறுகின்றன. "திருப்பூத்து ஆராட்டு" என்பது, இக்கோவிலுக்கு மட்டுமே சிறப்பான, தேவியின் மாதவிலக்கு வைபவம் ஆகும். அம்மூன்று நாட்களும் தேவியின் திருமுன் மூடப்படும். திருப்பூத்து சிந்திய தேவியின் வெண்ணிறாடை, புனிதமாகப் போற்றப்படுகின்றது.. மாதமொரு முறை நிகழ்ந்துவந்த திருப்பூத்து, அண்மைக்காலமாக, மூன்று அல்லது நான்கு மாதங்களுக்கு ஒருமுறை மட்டுமே நிகழ்வதாகச் சொல்லப்படுகின்றது. திருப்பூத்து நிகழ்ந்த நான்காம் நாள், தேவி திருக்குளத்தில் நீராட்டப்படுவதும், பின் மகளிர் தாலப்பொலி ஏந்தி வணங்குவதும் நிகழும். தனு மாதத்து திருவாதிரையில் நிகழும் கொடியேற்றத்துடன் ஆரம்பமாகும் வருடாந்திர உற்சவம், 28 நாட்கள் தொடர்ந்து, மகர மாதத்து திருவாதிரையில் நிகழும் "ஆறாட்டுடன்" (தீர்த்த உற்சவம்) முடிவுறுகின்றது.

## மேலும் பார்க்க
* 108 சிவன் கோயில்கள்
* கண்ணகி
* பகவதி அம்மன்
* கொடுங்கல்லூர் பகவதி கோவில்

## அடிக்குறிப்புகள்

## வெளி இணைப்புகள்
***[http://aanmeegam.co.in/temples/chengannur-shiva-parvati-temple/ செங்கனூர் பகவதி அம்மன் கோவில் வரலாறு]**
*செங்கன்னூர் பகவதி 

பகுப்பு:ஆலப்புழை மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
பகுப்பு:108 சிவன் கோயில்கள்
கிளினோசோயிசைட்டு

**கிளினோசோயிசைட்டு** (*Clinozoisite*) என்பது Ca2Al3(Si2O7)(SiO4)O(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கிளினோசோயிசைட்டானது கால்சியம் அலுமினியம் சோரோசிலிக்கேட்டு கனிம அணைவுச் சேர்ம வகைக் கனிமம் ஆகும். தொடர்ச்சியான திண்மக்கரைசல் தொடராக இது உருவாகிறது. இதனுடன் அலுமினியத்தில் உள்ள இரும்பு(III) பதிலீடு செய்யப்பட்ட எபிடோட்டும் கலந்துள்ளது. அலுமினியம் எபிடோட்டு என்ற பெயராலும் இதை அழைக்கலாம்.
 
அலுமினியம் தளத்தில் மாங்கனீசு(III)  பதிலீடு செய்யப்பட்டதால் தோன்றும் இளம் சிவப்பு சாயலுடன் கிளினோதுலைட்டு என்ற வகை கனிமம் உருவாகிறது.  
ஆத்திரியாவின் கிழக்கு தைரோல் என்ற சிற்றூரில் முதன் முதலில் கண்டறியப்பட்டது. ஒற்றைச் சாய்வு படிக அமைப்புடன் சோயிசைட்டு போன்ற தோற்றத்துடன் காணப்பட்ட்தால் இக்கனிமத்திற்கு கிளினோசோயிசைட்டு என்ற பெயர் சூட்டப்பட்டது. 

பாறைகளில் இக்கனிமம் தோன்றும்போது தாழ்ந்த முதல் நடுத்தரமான பிராந்திய உருமாற்றத்திற்கு உட்படுகிறது. உயர் கால்சியம் படிவுப்பாறைகளுடன் தொடர்பு உருமாற்றத்திலும் உள்ளது. பிளாகியோகிளேசு கனிமத்தின் திருத்தப்பட்ட வடிவமான சாசுரைட்டு கனிமத்தொகுப்பிலும் கிளினோசோயிசைட்டு தோன்றுகிறது.
 
கிளினோசோயிசைட்டும் பரகோனைட்டு கனிமமும் இணைந்து காணப்படுகின்றன என்று  யேடெயிட்டைக் கொண்டுள்ள பைரோக்சென் கனிமங்களால் அறியமுடிகிறது. கீழ்கண்ட வினையின் மூலம் குவார்ட்சு மற்றும் நீரை விடுவிப்பதன் மூலம்  இலாவ்சோனைட்டிலிருந்து இவை வருவிக்கப்படுகின்றன :

4CaAl2Si2O8(H2O)2 + NaAlSi2O6  2Ca2Al3Si3O12(OH) + NaAl3Si3O10(OH)2 + SiO2 + 6H2O

பன்னாட்டு கனிமவியல் சங்கம் கிளினோசோயிசைட்டு கனிமத்தை Czo என்ற குறியீட்டால் அடையாளப்படுத்துகிறது. 

## மேற்கோள்கள்

பகுப்பு:எபிடோட்டு குழுக் கனிமங்கள்
பகுப்பு:சோரோசிலிக்கேட்டுகள்
பகுப்பு:கால்சியம் கனிமங்கள்
பகுப்பு:அலுமினியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
குளிர்கால மேகங்கள்

**குளிர்கால மேகங்கள்** (*Kulirkaala Megangal*) என்பது 1986 ஆண்டு வெளிவந்த இந்திய தமிழ்த் திரைப்படமாகும். இப்படத்தை ஸ்ரீதர் இயக்க, கே. எஸ். சீனிவாசன், கே. சிவராமன் ஆகியோர் தயாரித்தனர். இப்படத்தின் முதன்மைப் பாத்திரங்களில் அர்ஜுன், சாதனா ஆகியோர் நடித்தனர். இசையமைப்பை சங்கர் கணேஷ் மேற்கொண்டனர்.

## நடிகர்கள்

* அர்ஜுன்
* சாதனா
* காஞ்சனா
* வனிதா
* ஜெய்சங்கர்
* தேங்காய் சீனிவாசன்
* மனோரமா
* வெண்ணிற ஆடை மூர்த்தி

## இசையமைப்பு
இப்படத்துக்கு சங்கர் கணேஷ் இசையமைத்தனர்.

## மேற்கோள்கள்
 

## வெளி இணைப்புகள்

* 

பகுப்பு:1986 தமிழ்த் திரைப்படங்கள்
பகுப்பு:ஸ்ரீதர் இயக்கிய தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
எசு. பி. சேதுராமன்

**சேதுராமன் பனையப்பன் சேதுராமன்** (*Sethuraman Panayappan Sethuraman*) ஓர் இந்திய சதுரங்க கிராண்டு மாசுட்டர் ஆவார். இவர் 1993 ஆம் ஆண்டு சென்னையில் பிறந்தார் .

2009 ஆம் ஆண்டு புதுதில்லியில் நடைபெற்ற பார்சுவ்நாத் சதுரங்கப் போட்டியில் 8/10 புள்ளிகள் எடுத்து இரண்டாம் இடத்தை பகிர்ந்து கொண்ட போது கிராண்டு மாசுட்டர் தகுதி நிலைக்குத் தேவையான முதலாவது அடைவையும்,  2010 ஆம் ஆண்டு பாரிசில் நடைபெற்ற அனைத்துலக சதுரங்க சாம்பியன் பட்டப்போட்டியில் 6.5/9 புள்ளிகள் எடுத்து மூன்றாம் இடத்தை பிடித்த போது கிராண்டு மாசுட்டர் தகுதி நிலைக்குத் தேவையான இரண்டாவது அடைவையும், இதே ஆண்டில் போலாந்து நாட்டின் லெக்னிக்காவில் நடைபெற்ற வோல்வோடா கோப்பை சதுரங்கப் போட்டியில் 7/9 புள்ளிகள் எடுத்த வெற்றி பெற்ற போது கிராண்டு மாசுட்டர் தகுதி நிலைக்குத் தேவையான மூன்றாவது அடைவையும் ஈட்டினார் . 
   
சிங்கப்பூரில் 2004 ஆம் ஆண்டு நடைபெற்ற 12 வயதுக்கு உட்பட்டோருக்கான ஆசிய சதுரங்க சாம்பியன் பட்டப் போட்டியையும் , துருக்கியின் அண்டால்யாவில் நடைபெற்ற 16 வயதுக்கு உட்பட்டோர் சதுரங்க சாம்பியன் பட்டப் போட்டியையும் சேதுராமன் வென்றார்.

நார்வேயில் 2014 ஆம் ஆண்டு நடைபெற்ற 41 ஆவது சதுரங்க ஒலிம்பிக்கில் இந்தியக் குழுவிற்கு வெண்கலப் பதக்கத்தை பெற்றுக் கொடுத்தார். மேலும், இந்திய தேசிய முதல்நிலை சதுரங்க சாம்பியன் பட்டத்தையும் வென்றார். இப்போட்டியின் முதல் சுற்றில் உருசிய கிராண்டு மாசுட்டர் சனான் சுயுகிரோவ்வையும்  இரண்டாவது சுற்றில் சகநாட்டு கிராண்டு மாசுட்டர் பென்டலா அரிகிருட்டிணனையும் வீழ்த்தினார். மூன்றாவது சுற்றில் சாக்கிரியர் மாமேத்யாரோவிடம் விழ்ந்தார்.

2016 ஆம் ஆண்டு உசுபெக்கித்தான் நாட்டின் தாசுகண்ட் நகரில் நடைபெற்ற  ஆசிய சதுரங்க சாம்பியன் பட்டத்தை வென்றார்.  
2018 பிப்ரவரியில் நடைபெற்ற ஏரோபிளாட்டு சதுரங்கப் போட்டியில் 6.5/9 புள்ளிகள் எடுத்து விளையாடிய 92 நபர்களில் சேதுராமன் இரண்டாவது இடத்தைப் பிடித்தார்.

## மேற்கோள்கள்

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:தமிழக சதுரங்க வீரர்கள்
பகுப்பு:சென்னை சதுரங்க வீரர்கள்
பகுப்பு:இந்திய சதுரங்க வீரர்கள்
யாரோ எழுதிய கவிதை

**யாரோ எழுதிய கவிதை** (*Yaaro Ezhuthiya Kavithai*) என்பது 1986ஆம் ஆண்டைய இந்தியத் தமிழ்த் திரைப்படமாகும். ஸ்ரீதர் இயக்கிய இப்படத்தில், சிவகுமார், ஜெயஸ்ரீ ஆகியோர் முதன்மைப் பாத்திரங்களை ஏற்று நடித்தனர்.

## நடிகர்கள்

* சிவகுமார்
* ஜெயஸ்ரீ
* ராஜேஷ்
* தேங்காய் சீனிவாசன்
* சார்லி
* சேது விநாயகம்
* வாணி
* கோவை சரளா

## மேற்கோள்கள்

## வெளி இணைப்புகள்
யூடியூபில், யாரோ எழுதிய கவிதை

பகுப்பு:இந்தியத் தமிழ்த் திரைப்படங்கள்
பகுப்பு:1986 தமிழ்த் திரைப்படங்கள்
பகுப்பு:ஸ்ரீதர் இயக்கிய தமிழ்த் திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
அமினோமெத்தனால்

**அமினோமெத்தனால்** (*Aminomethanol*)  என்பது CH5NO  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை மெத்தனாலமீன் என்ற பெயராலும் அழைக்கலாம். இதுவோர் எளிய அமினோ ஆல்க்கால் சேர்ம்மாகக் கருதப்படுகிறது. ஒரு முதல்நிலை அமீன், ஒரு முதல்நிலை ஆல்க்கால் ஆகிய இரண்டும் இச்சேர்மத்தில் உள்ளன. இவ்விரு குழுக்களும் ஒரே கார்பன் அணுவில் இணைந்திருக்கின்றன. எளிய எமியமினால் என்றும் இச்சேர்மம் கருதப்படுகிறது. பார்மால்டிகைடு மற்றும் அமோனியா இவ்விரண்டிலிருந்தும் வருவிக்கப்படும் வேதி வினைக்குழு எமியமினால் எனப்படும் . மற்ற அமீன்களைப் போல மெத்தனாலமீன் ஒரு வலிமையற்ற காரமாக செயற்படுகிறது .

நீரிய கரைசலில் மெத்தனாலமீன் ஒரு பார்மால்டிகைடாகவும் அமோனியாவாகவும் சிதைவடையலாம் .
  
## மேற்கோள்கள்

பகுப்பு:ஆல்ககால்கள்
பகுப்பு:அமீன்கள்